Miranda (savezna država)
<s>Država Miranda (španjolski: Estado Miranda) je jedna od 23 saveznih država Venecuele, koja se nalazi na sjeveru zemlje.</s>

<s>Administrativni centar države je Los Teques, Industrijski centar i rezidencijalna zona nedalekog Caracasa.</s>

<s>Karakteristike 
Miranda ima 2,675,165 stanovnika koji žive na površini od 7,950 km²-</s>

<s>Država je sa sjeveroistoka omeđena Karipskim morem.</s><s>Sa juga graniči sa saveznom državom Guárico, a sa zapada Araguom i Distriktom glavnog grada Caracasa.</s>

<s>Ime je dobila po Franciscu de Mirandi, revolucionaru koji je utro put nezavisnosti Latinske Amerike.</s>

<s>Planinski sjever od juga razdvaja rijeka Tuy koja teče prema istoku i Karipskom moru.</s><s>Miranda je ruralna država, koja visoko doprinosi venecuelanskoj poljoprivredi.</s><s>To je naročito povećano nakon realizacije velikih državnih projekata navodnjavanja, jer su tako dobijene dodatne ratarske površine.</s><s>Gotovo polovicu venecuelanske proizvodnje kakaa daje regija Barlovento iz Mirande uz susjedne terene po dolini rijeka Tuy u Državi Anzoátegui.</s>

<s>Po višim terenima prostiru se plantaže kave, dok se po dolinama uzgaja šećerna trska, citrusi, povrće (uključujući avokado) i banane.</s><s>U Mirandi se također proizvodi pamuk, kukuruz, kikiriki, manioka, lukovice i kokos.</s><s>Za privredu Mirande su također važni turizam i ribolov.</s>

<s>U Mirandi dobar dio stanovnika živi po selima, iznimka je sjeverozapad, kraj pored glavnog grada Caracasa, koji je postao metropolitanska zona Caracasa.</s><s>Država Miranda je ispresjecana mrežom autoputeva, i sam glavni grad Los Teques  leži na Panameričkom autoputu.</s>

<s>Izvori</s>

<s>Vanjske veze</s>

<s>Miranda na portalu Venezuelatuya  
 Miranda na portalu Encyclopedia Britannica</s>

<s>Savezne države Venezuele</s>

